b'\n_START_ARTICLE_\nLaituriovi\n_START_PARAGRAPH_\nLaituriovi on ovi asemalaiturin ja raiteen v\xc3\xa4liss\xc3\xa4 juna- tai metroasemalla. Ovisein\xc3\xa4 voi erist\xc3\xa4\xc3\xa4 laiturin ja raiteen joko lattiasta kattoon tai vain osittain. Laituriovien ensisijaisena teht\xc3\xa4v\xc3\xa4n\xc3\xa4 on est\xc3\xa4\xc3\xa4 asiaton p\xc3\xa4\xc3\xa4sy raiteille._NEWLINE_Suomessa ensimm\xc3\xa4isen\xc3\xa4 laituriovet otettiin koek\xc3\xa4ytt\xc3\xb6\xc3\xb6n Vuosaaren metroasemalla lokakuussa 2010. Helsingin metron automatisointisuunnitelmien my\xc3\xb6t\xc3\xa4 kaikille metroasemille oli tarkoitus rakentaa laituriovet, mutta ovien testauksessa havaittujen ylivoimaisten teknisten ongelmien vuoksi ne p\xc3\xa4\xc3\xa4tettiin asentaa ainoastaan uusille l\xc3\xa4nsimetron asemille. Automatisoinnin kariutuessa laituriovia ei lopulta asennettukaan asemille lainkaan, ja Vuosaaren asemalta ovet poistettiin.'